מיכל צפיר

מיכל צפיר (נולדה ב-25 באוגוסט 1967) היא מנחת טלוויזיה, זמרת, שחקנית, כוכבת ילדים, קריינית, מאמנת ומדבבת ישראלית.

 ביוגרפיה 
צפיר נולדה בשם מיכל נחמן וגדלה בפתח תקווה. הוריה, פליקס ומזל, עלו לישראל ממצרים. אמה הייתה מטפלת ואביה שוטר. לצפיר יש שלושה אחים.

צפיר הייתה חברה בלהקת הנוער העירונית בפתח תקווה, והופיעה במחזמר "עיר בכותרות" העוסק ב"פרשת קולנוע היכל", לצד מירי נבו, שתשרת עמה בלהקה הצבאית ותהיה חברה עמה בלהקת "מנגו". 

את לימודי התיכון עשתה צפיר בתיכון אחד העם בפתח תקווה.

את שירותה בצה"ל עשתה בלהקת פיקוד צפון. לאחר שחרורה מהצבא, בשנים 1988–1991 הייתה חברה בלהקת "מנגו".

בשנת 1991, במהלך פירוק להקת "מנגו" התקבלה לצוות המחזמר "שיער", אך מאחר שהייתה עדיין מחויבת לחוזה של הלהקה, לא יכלה להשתתף בו. בסוף אותה שנה החלה לשחק במחזמר "צבי הנינג'ה - הופעה חיה" בתפקיד אפריל או'ניל. במקביל שיחקה בתפקיד אורח ברצועת הילדים היומית "יום יומן" בערוץ 2 הניסיוני, בה שיחקה לצדו של יואב צפיר, שהפך לאחר מכן לבעלה.

בשנת 1997 סיימה את לימודי המשחק בבית צבי, ומאז הפכה לכוכבת ילדים, השתתפה בלמעלה מ-19 קלטות ילדים כגון "דודי שמחה מסדרת על סיפורים וילדים", "שמלת השבת של חנהל'ה מסדרת על סיפורים וילדים", "מחסן השטוזים של דתיה", "גוזל שלי", "חי, דק וצ'פצ'ולה", "גינת השטוזים של דתיה" וסדרת קלטות "עץ השירים". כמו כן היא כיכבה בתפקידים ראשיים במחזות זמר והצגות ילדים כגון "בילבי", "זהבה ושלושת הדובים", "כיפה אדומה". לאורך השנים השתתפה גם בדיבוב סדרות וסרטים מצוירים שונים בהם "סינדרלה 2: חלומות מתגשמים", "בולי איש השלג" (שם שרה גם את שיר הפתיחה), "ג'ם וההולוגרמות", "פאוור ריינג'רס", "הלו קיטי", "מיצי ומימי", "עכבר העיר ועכבר הכפר", "ארגאי", "דיג'ימון", "ארתור", "טימותי הולך לבית הספר" ו"עומר".

בשנת 1998 השתתפה במופע "פעמוני היובל". 

היא שיחקה בפרק של קומדיית המצבים "שמש" את התאומות מורן ושירן.

ב-2000 הנחתה לסירוגין עם שרון שחל את סדרת הטלוויזיה "הורים וגורים" בערוץ הטלווזיה החינוכית הישראלית.ב-2004 כיכבה בקמפיין פרסום של רשת "רהיטי ברזילי".בשנים 2008–2012 כיכבה ב"מותק של פסטיבל".

שיחקה בסדרה "15 דקות" בערוץ Yes stars והנחתה את תוכנית הטלוויזיה "בואי אמא" בערוץ 2. בעשור השני של המאה ה-21, מגישה בערוץ הופ! את התוכניות "עץ השירים", "זזים", "סוד השירים של מיכל" ו"סוד הקצב של מיכל".

ב-2015 שימשה כפרזנטורית של מותג הטונה "סטארקיסט".

מאוקטובר 2017 ועד סיום שידורי הבוקר במסגרת ערוץ עשר, בינואר 2019, הגישה תוכנית בוקר בנושא אורח חיים בריא בשם "לבחור נכון".

בשנת 2017 יצא לאור ספרה "ליצור את החיים שאני רוצה".

ב-2012 לאחר סיום לימודי קואוצ'ינג, החלה צפיר לאמן אנשים ומשפחות אימון תזונה המוביל לאורח חיים בריא, לאחר שהיא בעצמה הייתה מזוהה כאישה מלאה. היא בעלת עסק בשם "כל אחד יכול", שבמסגרתו היא מניעה אנשים לחיות חיים בריאים דרך מגוון פלטפורמות: הרצאות, בלוגים ותוכנית הרדיו "חיים טוב יותר" ברדיו תל אביב.

 חיים אישיים 
צפיר נשואה למפיק הטלוויזיה והבמאי יואב צפיר, בנו של הקומיקאי טוביה צפיר, ולהם שלוש בנות. היא ומשפחתה מתגוררים ברמת השרון.

 קישורים חיצוניים 












הערות שוליים

*
קטגוריה:זמרות השרות בעברית
קטגוריה:זמרים השרים בעברית
קטגוריה:שחקני ערוץ הופ!
קטגוריה:זמרות פופ ישראליות
קטגוריה:זמרי פופ ישראלים
קטגוריה:מנחות טלוויזיה ישראליות
קטגוריה:מדבבות ישראליות
מיכל
קטגוריה:שחקניות קולנוע וטלוויזיה ישראליות
קטגוריה:חברות להקת פיקוד הצפון
קטגוריה:בוגרות גימנסיה אחד העם (פתח תקווה)
קטגוריה:בוגרות בית צבי
קטגוריה:בוגרי בית צבי
קטגוריה:מאמנים אישיים ישראלים
קטגוריה:מתמודדות קדם-האירוויזיון
קטגוריה:מנגו (להקה)
קטגוריה:משתתפות 6 אימהות
קטגוריה:רמת השרון: אישים
קטגוריה:משתתפי מותק של פסטיבל
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מנחי טלוויזיה ישראלים
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:חברי להקת פיקוד הצפון
קטגוריה:בוגרי גימנסיה אחד העם (פתח תקווה)
קטגוריה:מתמודדי קדם-האירוויזיון
קטגוריה:מאמנות אישיות ישראליות
קטגוריה:קרייניות ישראליות
קטגוריה:אישים ממוצא יהודי-מצרי
קטגוריה:כוכבי ילדים
קטגוריה:פתח תקווה: אישים
קטגוריה:פתח תקווה: מוזיקאים
קטגוריה:ישראלים שנולדו ב-1967
קטגוריה:ישראליות שנולדו ב-1967